खीरा नैचुरल क्‍लींजर है जो हमारी त्वचा को निखार व सौंदर्य प्रदान करता है। खीरे में पाया जाने वाला सिलिकॉन तत्व त्वचा को स्वस्थ और सुंदर बनाने में मदद करता है। खीरे का रस एक बेहतरीन टॉनिक है। इसे चेहरे पर लगाने से ताजगी का एहसास होता है। इसके रस को चेहरे पर लगाने से लाभ तो मिलता ही है, साथ ही कुछ दिनों तक खीरे का रस पीने से त्वचा की अतिरिक्त तैलीयता भी कम हो जाती है। खीरे का रस त्वचा की जलन को दूर करके ठंडक प्रदान करता है। इसलिए यह एक एस्ट्रिंजेंट के रूप में भी काम करता है।